Rosen Plevneliev

Rosen Asenov Plevneliev (bulgarsk: Росен Асенов Плевнелиев; født 14. mai 1964 i Gotse Deltsjev) er en bulgarsk forretningsmann og politiker,«Rosen Plevneliev – biography», FOCUS News Agency, 30. Oktober 2011. som representerer partiet Borgere for europeisk utvikling av Bulgaria, kalt GERB. Han har vært minister for regional utvikling og offentlige arbeider og ble i oktober 2011 valgt til Bulgarias president. Han tiltrådte 18. januar 2012 og fratrådte 22. januar 2017.

Plevneliev er utdannet i informatikk ved Det tekniske universitetet i Sofia. Etter endt utdannelse startet han i de første årene av Bulgarias overgang til demokrati og markedsøkonomi en rekke næringsvirksomheter i bygge- og eiendomsbransjen. Fra 1991 til 1998 arbeidet han i Tyskland, der hans entreprenørfirma var underleverandør ved byggeprosjekter.«Who Is Who: Rosen Plevneliev, GERB Party Candidate for President of Bulgaria», novinite.com, 4. september 2011.

I 2009 ble Plevneliev engasjert i partiet GERB og i juli samme år ble han utnevnt til minister for regional utvikling og offentlige arbeider i regjeringen ledet av statsminister Boǐko Borisov. Han ble nominert som presidentkandidat av GERB til valget i oktober 2011. Plevneliev vant valget med 52,6 % av stemmene i andre runde mot Ivajlo Kalfin fra Bulgarias sosialistparti.«Conservative wins Bulgarian presidential run-off», Southeast European Times, 31. oktober 2011.

 Se også 
 Liste over Bulgarias presidenter

 Referanser 

Kategori:Bulgarske politikere
Kategori:Personer fra Blagoevgrad oblast
Kategori:Fødsler i 1964